钦定古今图书集成/明伦汇编/氏族典/第126卷 > 陈献章
## 钦定古今图书集成/明伦汇编/氏族典/第126卷 > 陈献章

按《明外史陈献章传》：“献章字公甫，新会人。举正统十
三年乡试，再上礼部不第。从吴与弼讲学，居半载归。
读书穷理，日夜不辍，数年无户外迹。久之，复游太学，
名震京师。给事中贺钦听其议论，即日抗疏解官去，
执弟子礼，事献章。献章既归，四方来学者日进。广东
布政使彭韶、总督朱英交荐，召至京，令就试吏部，屡”
辞疾不赴。疏乞终养，授翰林院检讨以归。后屡荐，卒
不起。献章之学，以静为主。母年二十四矢节，献章事
之至孝。洪治十三年卒，年七十三。万历初，从祀孔庙，
追谥“文恭。”